
         Αθήνα,  13  Μαρτίου  2015
Προς

τις Ελεγκτικές Εταιρείες
[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]

Θέμα: i. Υπόδειγμα ΄Εκθεσης Ελέγχου ΔΕΥΑ (σχετικό το από 15.1.2015 ερώτημα της ΣΟΛ ΑΕ).

ii. Υπόδειγμα έκθεσης ευρημάτων από τη διενέργεια Προσυμφωνημένων Διαδικασιών.

iii. Υπόδειγμα έκθεσης ευρημάτων από τη διενέργεια προσυμφωνημένων διαδικασιών σύμφωνα με τις διατάξεις του Ν. 4151/2013, αναφορικά με την απόδοση στο Ελληνικό Δημόσιο των υπολοίπων των αδρανών καταθετικών λογαριασμών που τηρούνται στις τράπεζες.

Κύριοι, 

Σας γνωστοποιούμε προς ενημέρωσή σας, ότι το Εποπτικό Συμβούλιο κατά την υπ’ αριθμ. Ζ΄81/2/11.3.2015 συνεδρίασή του, ενέκρινε ομόφωνα τα προταθέντα από την Ε.Σ.Υ.Ο.Ε.Λ. και από το Επιστημονικό Συμβούλιο του Σ.Ο.Ε.Λ., Υποδείγματα Εκθέσεων Ελέγχου, τα οποία επισυνάπτονται σχετικώς.
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Υπόδειγμα ΄Εκθεσης Ελέγχου ΔΕΥΑ
Έκθεση Ελέγχου Ανεξάρτητου Ορκωτού Ελεγκτή Λογιστή

Προς το Γενικό Γραμματέα Αποκεντρωμένης Διοίκησης  

Κοινοποίηση : Διοικητικό Συμβούλιο της  Δ.Ε.Υ.Α  ΑΒΓ
Έκθεση επί των Οικονομικών Καταστάσεων
Ελέγξαμε τις ανωτέρω οικονομικές καταστάσεις της  Δ.Ε.Υ.Α  ΑΒΓ (εφεξής Επιχείρηση)  οι οποίες αποτελούνται από τον ισολογισμό  της 31ης Δεκεμβρίου 201Χ, την κατάσταση αποτελεσμάτων και τον πίνακα διάθεσης αποτελεσμάτων της χρήσεως που έληξε την ημερομηνία αυτή, καθώς και το σχετικό προσάρτημα.

Ευθύνη της Διοίκησης για τις Οικονομικές Καταστάσεις
Η Διοίκηση έχει την ευθύνη  για την κατάρτιση αυτών των Οικονομικών Καταστάσεων σύμφωνα με το Νόμο 1069/1980 όπως ισχύει, όπως  και για εκείνες τις  εσωτερικές δικλίδες που η διοίκηση καθορίζει ως απαραίτητες ώστε να καθίσταται δυνατή η κατάρτιση οικονομικών καταστάσεων, απαλλαγμένων από ουσιώδη ανακρίβεια, που οφείλεται είτε  σε απάτη είτε σε λάθος.

Ευθύνη του Ελεγκτή
Η δική μας ευθύνη είναι να εκφράσουμε γνώμη επί αυτών των Οικονομικών Καταστάσεων, με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με  κανόνες δεοντολογίας, καθώς και να σχεδιάζουμε και διενεργούμε τον έλεγχο με σκοπό την απόκτηση εύλογης διασφάλισης για το εάν οι οικονομικές καταστάσεις είναι απαλλαγμένες από ουσιώδη ανακρίβεια. 

Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων, σχετικά με τα ποσά και τις γνωστοποιήσεις στις οικονομικές καταστάσεις. Οι επιλεγόμενες διαδικασίες βασίζονται στην  κρίση του ελεγκτή  περιλαμβανομένης της εκτίμησης των  κινδύνων ουσιώδους ανακρίβειας  των οικονομικών καταστάσεων, που οφείλεται είτε σε απάτη είτε σε λάθος. Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται με την κατάρτιση των οικονομικών καταστάσεων της Επιχείρησης, με σκοπό το σχεδιασμό κατάλληλων ελεγκτικών διαδικασιών για τις περιστάσεις και όχι με σκοπό  την έκφραση γνώμης επί της αποτελεσματικότητας των εσωτερικών δικλίδων της Επιχείρησης. Ο έλεγχος περιλαμβάνει επίσης την αξιολόγηση της καταλληλότητας των λογιστικών αρχών και μεθόδων  που χρησιμοποιήθηκαν  και του εύλογου των εκτιμήσεων που έγιναν από τη διοίκηση, καθώς και  αξιολόγηση της συνολικής παρουσίασης  των οικονομικών καταστάσεων. Επίσης λάβαμε υπόψη και τις ειδικές διατάξεις του Νόμου 1069/1980. 

Πιστεύουμε ότι τα ελεγκτικά τεκμήρια που έχουμε αποκτήσει  είναι επαρκή και κατάλληλα για τη θεμελίωση της ελεγκτικής μας γνώμης.

Γνώμη
Κατά τη γνώμη μας, οι Οικονομικές Καταστάσεις  της Επιχείρησης για τη χρήση που έληξε την 31η Δεκεμβρίου 201Χ, έχουν καταρτιστεί, από κάθε ουσιώδη άποψη, σύμφωνα με το Νόμο 1069/1980 όπως ισχύει.

Αναφορά επί Άλλων Νομικών και Κανονιστικών θεμάτων
Επαληθεύσαμε τη συμφωνία και την αντιστοίχηση του περιεχομένου της Έκθεσης του Διοικητικού Συμβουλίου με τις ανωτέρω οικονομικές καταστάσεις. 

Έδρα Ελεγκτή [πόλη], [ημερομηνία]

[Ορκωτός Ελεγκτής Λογιστής]

[Αρ Μ ΣΟΕΛ Ελεγκτή]

[Ελεγκτική Εταιρεία]

[Διεύθυνση]

[Αρ Μ  ΣΟΕΛ Εταιρείας]»

Υπόδειγμα έκθεσης ευρημάτων από τη διενέργεια Προσυμφωνημένων Διαδικασιών.
«Προς 'χχχχχχχχχχχχχχχχχχχχχ', 

για την πιστοποίηση των αιτούμενων δαπανών του έργου 

«χχχχχχχχχχχχχχχχχχχχχ» στα πλαίσια της Πράξης 

«χχχχχχχχχχχχχχχχχχχ».

Διενεργήσαμε τις διαδικασίες που συμφωνήθηκαν με βάση την από χχχχχχχχχχχ σύμβαση ανάθεσης, σε σχέση με τον συνημμένο «Πίνακα Δαπανών», της περιόδου χχχχχχχχχχχχχ συνολικού ποσού χχχχχχχχχχχχχχχχ , ο οποίος καταρτίστηκε με ευθύνη του «χχχχχχχχχχχχχχχ» (εφεξής αναφερόμενος και ως 'δικαιούχος').

Διενεργήσαμε την εργασία μας με βάση το Διεθνές Πρότυπο Συναφών Υπηρεσιών 4400 «Αναθέσεις για την εκτέλεση προσυμφωνημένων διαδικασιών αναφορικά με χρηματοοικονομική πληροφόρηση».
Ευθύνη μας είναι να εκτελέσουμε τις κατωτέρω προσυμφωνημένες διαδικασίες και να σας γνωστοποιήσουμε τα ευρήματά μας. 

Η εργασία μας αφορά τις δαπάνες, που περιέχονται στο συνημμένο «Πίνακα Δαπανών» και διενεργήθηκε με βάση:

· τον Οδηγό Εφαρμογής του Προγράμματος,

· την απόφαση ένταξης του έργου με το συνημμένο σε αυτήν Τεχνικό Παράρτημα και

· το κεφάλαιο Ε της ΥΠΑΣΥΔ.

Συνοπτικά σκοπός της εργασίας ήταν να διαπιστωθούν τα ακόλουθα:

i.   η νομιμότητα και κανονικότητα της έκδοσης και εξόφλησης (σύμφωνα με τον ΚΦΑΣ, τον ΚΦΕ και τον Κώδικα ΦΠΑ) κάθε τιμολογίου/παραστατικού, το οποίο περιλαμβάνεται στον «Πίνακα Δαπανών» και η ορθή λογιστική καταχώρησης αυτών,

ii.  ότι κάθε δαπάνη αφορά το εγκεκριμένο έργο, ότι πραγματοποιήθηκε εντός της επιλέξιμης χρονικής περιόδου και ότι είναι στα όρια του προϋπολογισμού της κατηγορίας δαπάνης, που εντάσσεται, 

iii. η τήρηση των κανόνων επιλεξιμότητας, που τίθενται από τον οικείο Οδηγό Εφαρμογής και το Κεφάλαιο Ε της Υπουργικής Απόφασης Συστήματος Διαχείρισης (ΥΠΑΣΥΔ).

Ευρήματα 

Από τη διενέργεια των προαναφερόμενων διαδικασιών προέκυψαν διαφορές ύψους …..…… και η σχετική αιτιολόγηση αποτυπώνεται στην στήλη των παρατηρήσεων στις συνημμένες και υπογεγραμμένες σελίδες του «Πίνακα Δαπανών» (ή : δεν προέκυψαν διαφορές στο ύψος των δηλωθεισών δαπανών)

Δεδομένου  ότι η διενέργεια των προαναφερομένων διαδικασιών δεν αποτελεί έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Επισκόπησης, δεν εκφράζουμε οποιαδήποτε άλλη διαβεβαίωση πέραν των όσων αναφέρουμε ανωτέρω . 

Περιορισμός της χρήσης

Η έκθεσή μας συντάχθηκε αποκλειστικά για το σκοπό που αναφέρεται στην  πρώτη παράγραφο της παρούσας και όχι για οποιοδήποτε άλλο σκοπό ή για διανομή σε άλλα μέρη. 

Αυτή η έκθεση αφορά μόνο τις δαπάνες που περιελήφθησαν στον «Πίνακα Δαπανών» και δεν επεκτάθηκε στις Οικονομικές Καταστάσεις του «χχχχχχχχχχχχχχχχ» ως σύνολο.

Ημερομηνία 

Ο Ορκωτός Ελεγκτής Λογιστής

(όνομα/σφραγίδα)»

Υπόδειγμα έκθεσης ευρημάτων από τη διενέργεια προσυμφωνημένων διαδικασιών σύμφωνα με τις διατάξεις του Ν. 4151/2013, αναφορικά με την απόδοση στο Ελληνικό Δημόσιο των υπολοίπων των αδρανών καταθετικών λογαριασμών που τηρούνται στις τράπεζες.
Έκθεση ευρημάτων από τη διενέργεια προσυμφωνημένων διαδικασιών σύμφωνα με τις διατάξεις του Ν. 4151/2013.

Προς το Διοικητικό Συμβούλιο της Τράπεζας «ΧΧΧ»

 Διενεργήσαμε τις διαδικασίες που συμφωνήθηκαν με την από [ημερομηνία χχ/χχ/201Ζ] επιστολή ανάθεσης έργου, όπως απαριθμούνται κατωτέρω, αναφορικά με την απόδοση στο Ελληνικό Δημόσιο των υπολοίπων των αδρανών καταθετικών λογαριασμών που τηρούνταν στην Τράπεζα «ΧΧΧ» (εφεξής ή «Τράπεζα») μέχρι την [ημερομηνία 31/12/201Χ], σύμφωνα με την παρ.2 του Άρθρου 9 του Ν.4151/2013. Διενεργήσαμε την εργασία αυτή σύμφωνα με το Διεθνές Πρότυπο Συναφών Υπηρεσιών 4400 «Αναθέσεις για την Εκτέλεση Προσυμφωνημένων Διαδικασιών Αναφορικά με Χρηματοοικονομική Πληροφόρηση». Ευθύνη μας είναι να εκτελέσουμε τις κατωτέρω προσυμφωνημένες διαδικασίες και να σας γνωστοποιήσουμε τα προκύπτοντα ευρήματά μας
Διαδικασίες που διενεργήθηκαν

Οι προσυμφωνημένες διαδικασίες που διενεργήσαμε συνοψίζονται ως εξής:
1) Με βάση την ημερομηνία της τελευταίας κίνησης λογαριασμού, επαληθεύσαμε ότι οι απεικονιζόμενοι καταθετικοί λογαριασμοί στην Ετήσια Συγκεντρωτική Κατάσταση της 31 Δεκεμβρίου 201Ψ
, η οποία περιλαμβάνει τους οριζόμενους από το άρθρο 7 του Ν.4151/2013 αδρανείς καταθετικούς λογαριασμούς που τηρούνταν στην Τράπεζα μέχρι την ημερομηνία αυτή, έχουν προκύψει από το Γενικό Αρχείο καταθετικών λογαριασμών της Τράπεζας.

2) Για δείγμα 25 καταθετικών λογαριασμών, οι οποίοι επιλέχθηκαν τυχαία από το Γενικό Αρχείο καταθετικών λογαριασμών της Τράπεζας, επιβεβαιώσαμε ότι η ημερομηνία τελευταίας κίνησης λογαριασμού είναι η ίδια με αυτήν που είναι καταχωρημένη στο/στα σύστημα/συστήματα διαχείρισης καταθέσεων της Τράπεζας.

3) Εξετάσαμε αν τηρείται από την Τράπεζα Ειδικό Αρχείο που περιλαμβάνει τα στοιχεία των αδρανών καταθετικών λογαριασμών και τις κοινοποιηθείσες ειδοποιήσεις στους δικαιούχους αυτών των λογαριασμών, όπως προβλέπεται από τις διατάξεις του άρθρου 8 του Ν.4151/2013.

4) Από την ανωτέρω αναφερθείσα Ετήσια Συγκεντρωτική Κατάσταση επιλέξαμε δείγμα 25 αδρανών καταθετικών λογαριασμών για να επιβεβαιώσουμε ότι, όπως προκύπτει από το τηρούμενο Ειδικό Αρχείο, έχει αποσταλεί στους δικαιούχους των λογαριασμών αυτών η προβλεπόμενη, από τις διατάξεις του άρθρου 8 του Ν. 4151/2013, ενημερωτική επιστολή, πριν την απόδοση των υπολοίπων των εν λόγω λογαριασμών στο Ελληνικό Δημόσιο.

5) Συγκρίναμε το συνολικό ποσό των αδρανών καταθετικών λογαριασμών, που αναφέρεται στη σημείωση Χ των οικονομικών καταστάσεων της Τράπεζας για τη χρήση που έληξε 31 Δεκεμβρίου 201Ψ, με τη συνολική αξία των αδρανών καταθετικών λογαριασμών που αποδόθηκε στον ειδικό λογαριασμό της Τράπεζας της Ελλάδος.

6) Διερευνήσαμε εάν η Τράπεζα ενημέρωσε το Γενικό Λογιστήριο του Κράτους και τη Γενική Διεύθυνση Δημόσιας Περιουσίας για την εκπλήρωση των υποχρεώσεών της που απορρέουν από τις διατάξεις του Νόμου 4151/2013.

Ευρήματα

Από τη διενέργεια των προαναφερόμενων διαδικασιών προέκυψαν τα εξής:

α)
Αναφορικά με την υπ’ αριθμόν 1 ανωτέρω αναφερόμενη διαδικασία, επαληθεύσαμε ότι οι καταθετικοί λογαριασμοί που απεικονίζονται στην Ετήσια Συγκεντρωτική Κατάσταση που περιλαμβάνει τους οριζόμενους από το άρθρο 7 του Ν.4151/2013 αδρανείς καταθετικούς λογαριασμούς οι οποίοι τηρούνταν στην Τράπεζα μέχρι την ημερομηνία αυτή, έχουν προκύψει από το Γενικό Αρχείο καταθετικών λογαριασμών της Τράπεζας.
(Αν διαπιστωθούν παραλείψεις καταθετικών λογαριασμών από την Ετήσια Συγκεντρωτική Κατάσταση, η διατύπωση του ευρήματος τροποποιείται αναλόγως).

β) 
Αναφορικά με την υπ’ αριθμόν 2 ανωτέρω αναφερόμενη διαδικασία επιβεβαιώσαμε ότι για δείγμα 25 καταθετικών λογαριασμών, οι οποίοι επιλέχθηκαν τυχαία από το Γενικό Αρχείο καταθετικών λογαριασμών της Τράπεζας, η ημερομηνία τελευταίας κίνησης λογαριασμού είναι η ίδια με αυτήν που είναι καταχωρημένη στο/στα σύστημα/συστήματα διαχείρισης καταθέσεων της Τράπεζας. 
(Αν στο επιλεγέν δείγμα εντοπιστεί κάποια διαφορά στην ημερομηνία της τελευταίας κίνησης λογαριασμού, η διατύπωση του ευρήματος τροποποιείται αναλόγως).
γ) 
Αναφορικά με την υπ’ αριθμόν 3 ανωτέρω αναφερόμενη διαδικασία, διακριβώσαμε την τήρηση αρχείου που περιλαμβάνει τα στοιχεία των αδρανών καταθετικών λογαριασμών και τις κοινοποιηθείσες ειδοποιήσεις στους δικαιούχους αυτών των λογαριασμών, όπως αυτό προβλέπεται από τις διατάξεις του άρθρου 8 του Ν.4151/2013.
(Αν διακριβωθεί η μη τήρηση του ως άνω αρχείου, η διατύπωση του ευρήματος τροποποιείται αναλόγως).
δ) 
Αναφορικά με την υπ’ αριθμόν 4 ανωτέρω αναφερόμενη διαδικασία, επιβεβαιώσαμε ότι έχει αποσταλεί σε όλους τους δικαιούχους του επιλεγέντος δείγματος αδρανών καταθετικών λογαριασμών, η προβλεπόμενη από τις διατάξεις του άρθρου 8 του Ν. 4151/2013 ενημερωτική επιστολή, πριν την απόδοση των υπολοίπων των εν λόγω λογαριασμών στο Ελληνικό Δημόσιο.
(Αν από στο επιλεγέν δείγμα εντοπιστεί/εντοπιστούν εξαίρεση/εξαιρέσεις, η διατύπωση του ευρήματος τροποποιείται αναλόγως).
ε)
Αναφορικά με την υπ’ αριθμόν 5 ανωτέρω αναφερόμενη διαδικασία, συμφωνήσαμε το συνολικό ποσό € ΧΧΧ των αδρανών καταθετικών λογαριασμών, που αναφέρεται στη σημείωση Χ των Οικονομικών Καταστάσεων της Τράπεζας για τη χρήση που έληξε 31 Δεκεμβρίου 201Ψ, με το ποσό που αποδόθηκε στον ειδικό λογαριασμό της Τράπεζας της Ελλάδος.
(Αν προκύπτει οποιαδήποτε ασυμφωνία ποσών, η διατύπωση του ευρήματος τροποποιείται αναλόγως).
στ) 
Αναφορικά με την υπ’ αριθμόν 6 ανωτέρω αναφερόμενη διαδικασία, εξακριβώσαμε ότι η Τράπεζα ενημέρωσε το Γενικό Λογιστήριο του Κράτους και τη Γενική Διεύθυνση Δημόσιας Περιουσίας για την εκπλήρωση των υποχρεώσεών της που απορρέουν από τις διατάξεις του Νόμου 4151/2013.
(Αν διαπιστωθεί κάποια παράλειψη, η διατύπωση του ευρήματος τροποποιείται αναλόγως).

Δεδομένου ότι η διενέργεια των προαναφερόμενων διαδικασιών δεν αποτελεί έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Εργασιών Επισκόπησης, δεν εκφράζουμε οποιαδήποτε άλλη διαβεβαίωση πέραν των όσων αναφέρουμε ανωτέρω.

Αν είχαμε διενεργήσει επιπρόσθετες διαδικασίες ή αν είχαμε διενεργήσει έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Εργασιών Επισκόπησης, ενδεχομένως να είχαν υποπέσει στην αντίληψή μας άλλα θέματα, τα οποία θα σας γνωστοποιούσαμε.

Περιορισμός Χρήσης

Η παρούσα Έκθεση απευθύνεται αποκλειστικά προς το Διοικητικό Συμβούλιο της Τράπεζας, στο πλαίσιο της τήρησης των υποχρεώσεων που απορρέουν από το Ν. 4151/2013 έναντι των εποπτικών αρχών, σχετικά με τα υπόλοιπα των αδρανών καταθετικών λογαριασμών. Ως εκ τούτου η Έκθεση αυτή δεν επιτρέπεται να χρησιμοποιηθεί για οποιοδήποτε άλλο σκοπό αφού περιορίζεται μόνο στα προαναφερόμενα και δεν επεκτείνεται στις οικονομικές καταστάσεις που συνέταξε η Τράπεζα για τη χρήση που έληξε την 31 Δεκεμβρίου 201Ψ, για τις οποίες εκδώσαμε έκθεση ελέγχου με ημερομηνία ΧΧ/ΧΧ/201Ζ.

[Ελεγκτική Εταιρεία]

Έδρα Ελεγκτή [πόλη], [ημερομηνία]

[Διεύθυνση] 



[Ορκωτός Ελεγκτής Λογιστής]
[Αρ Μ ΣΟΕΛ Εταιρείας]

[Αρ Μ ΣΟΕΛ Ελεγκτή]
� Οι Ορκωτοί Ελεγκτές Λογιστές δύνανται να προσαρμόζουν τις διενεργούμενες διαδικασίες των παραγράφων από 1 έως και 6 σύμφωνα με τις υπάρχουσες περιστάσεις και ανάγκες της υπό εκτέλεση εργασίας.


� Εντός της κρινόμενης διαχειριστικής χρήσεως 201Ψ αποδίδεται από την Τράπεζα στο Ελληνικό Δημόσιο η συνολική αξία των καταθετικών λογαριασμών που παρέμεναν αδρανείς επί είκοσι έτη μέχρι το τέλος της προηγούμενης διαχειριστικής χρήσεως που έληξε την 31/12/201X.

